Tatoeba sentences — language code: lat
Quomodo tibi placet ova coqui?
Et ait Deus: Sara uxor tua pariet tibi filium, vocabisque nomen eius Isaac; et constituam pactum meum illi in fœdus sempiternum et semini eius post eum.
Super Ismael quoque exaudivi te: ecce benedicam ei et crescere faciam et multiplicabo eum vehementissime; duodecim duces generabit, et faciam illum in gentem magnam.
Pactum vero meum statuam ad Isaac, quem pariet tibi Sara tempore isto in anno altero.
Cumque cessasset loqui cum eo, ascendit Deus ab Abraham.
Tulit ergo Abraham Ismael filium suum et omnes vernaculos domus suæ universosque, quos emerat: cunctos mares ex omnibus viris domus suæ; et circumcidit carnem præputii eorum statim in ipsa die, sicut præceperat ei Deus.
Abraham nonaginta novem erat annorum, quando circumcisus est in carne præputii sui; et Ismael filius eius tredecim annos impleverat tempore circumcisionis suæ.
Eadem die circumcisus est Abraham et Ismael filius eius; et omnes viri domus illius, tam vernaculi, quam empticii ex alienigenis, circumcisi sunt cum eo.
Apparuit autem ei Dominus iuxta Quercus Mambre sedenti in ostio tabernaculi sui in ipso fervore diei.
Cumque elevasset oculos, apparuerunt ei tres viri stantes prope eum. Quos cum vidisset, cucurrit in occursum eorum de ostio tabernaculi ed adoravit in terram.
Et dixit: Domine mi, si inveni gratiam in oculis tuis, ne transeas servum tuum.
Afferatur pauxillum aquæ, et lavate pedes vestros et requiescite sub arbore.
Ponamque buccellam panis, et confortate cor vestrum, postea transibitis; idcirco enim declinastis ad servum vestrum.
Qui dixerunt: Fac ut locutus es.
Festinavit Abraham in tabernaculum ad Saram dixitque: Accelera, tria sata similæ commisce et fac subcinericios panes.
Ipse vero ad armentum cucurrit et tulit inde vitulum tenerrimum et optimum deditque puero; qui festinavit et coxit illum.
Tulit quoque butyrum et lac et vitulum, quem coxerat, et posuit coram eis. Ipse vero stabat iuxta eos sub arbore; et comederunt.
Nunc requiescere volo.
Volesne requiescere?
Solum requiescere volo.
Dixeruntque ad eum: "Ubi est Sara uxor tua?" Ille respondit: "Ecce in tabernaculo est".
Cui dixit: "Revertens veniam ad te tempore isto, et habebit filium Sara uxor tua". Quo audito, Sara risit ad ostium tabernaculi, quod era post eum.
Erant autem ambo senes provectæque ætatis, et desierant Saræ fieri muliebria.
Quæ risit occulte dicens: Postquam consenui, et dominus meus vetulus est, voluptas mihi erit?
Dixit autem Dominus ad Abraham: Quare risit Sara dicens: "Num vere paritura sum anus?"
Numquid Domino est quidquam difficile? Revertar ad te hoc eodem tempore, et habebit Sara filium.
Negavit Sara dicens: "Non risi", timore perterrita. Ille autem dixit: "Non; sed risisti".
Cum ergo surrexissent inde viri, direxerunt oculos contra Sodomam; et Abraham simul gradiebatur deducens eos.
Dixitque Dominus: Num celare potero Abraham, quæ gesturus sum, cum futurus sit gentem magnam ac robustissimam, et benedicendæ sint in illo omnes nationes terræ?